As selvas de ribera y canya pita bien conservadass y de gran amplaria albergan una población ornitica, interesant y bien nutrida, que puet estar observada a lo largo de tot l'anyo, aprofitando as diferents fases d'iste ecosistema; ralidos, picidos, turdidos, paridos, fringilidos u embericidos. Arredol d'a estepa trobaremos: o sisón común (Tetrax tetrax), a chorla (Pterocles orientalis), a ganga (Pterocles alchata), o gai azul (Coracias garrulus), o calandrionet (Calandrella brachydactyla) y a charreta (Calandrella rufescens), por destacar qualques d'as mas emblematicas, y en as arias de transición entre istos espacios: a papafiga de uello blanco (Sylvia hortensis) y a papafiga tremonzillera (Sylvia conspicillata), o solitario (Monticola solitarius) y a cudiblanca negra (Oenanthe leucura) y a cudiblanca albarica (Oenanthe hispanica), por citar qualques d'as mas representativas. Entre os arbustos de canya pita se dan cita especies d'insectos como o Calopteryx virgo, Sympetrum flaveolum, Ishnura pumilio y mesmo o caballico d'o diaple (Anax imperator).